b'\n_START_ARTICLE_\nAvoin ammattikorkeakoulu\n_START_PARAGRAPH_\nAvoin ammattikorkeakoulu (Avoin AMK) on osa suomalaisten ammattikorkeakoulujen toimintaa. Avoin ammattikorkeakoulu-opetus antaa kaikille mahdollisuuden osallistua ammattikorkeakoulutasoiseen koulutukseen i\xc3\xa4st\xc3\xa4 ja pohjakoulutuksesta riippumatta. Opinnot ovat ammattikorkeakoulun opetussuunnitelman mukaisia. Ne vastaavat sis\xc3\xa4ll\xc3\xb6lt\xc3\xa4\xc3\xa4n ja tavoitteeltaan ammattikorkeakoulun tutkinto-opintoja. _NEWLINE_Avoimessa ammattikorkeakoulussa ei voi suorittaa tutkintoa, mutta opinnot voidaan sis\xc3\xa4llytt\xc3\xa4\xc3\xa4 my\xc3\xb6hemmin varsinaiseen ammattikorkeakoulututkintoon. Avoimen ammattikorkeakoulu-opetuksen tavoitteena on edist\xc3\xa4\xc3\xa4 koulutuksellista ja alueellista tasa-arvoa sek\xc3\xa4 mahdollistaa kansalaisten elinik\xc3\xa4inen oppiminen. Avoimen ammattikorkeakoulun opintoja voi opiskella esimerkiksi kehitt\xc3\xa4\xc3\xa4kseen ammattitaitoaan, tutustuakseen kiinnostavaan alaan, tutkintotavoitteisesti tai hankkiakseen yleissivistyst\xc3\xa4._NEWLINE_Avoimen ammattikorkeakoulun opinnot ovat opiskelijalle maksullisia. Opintomaksut perustuvat opetusministeri\xc3\xb6n asetukseen ammattikorkeakoulujen opinnoista peritt\xc3\xa4vist\xc3\xa4 maksuista._NEWLINE_Avoimen ammattikorkeakoulun opintoja on ollut mahdollista opiskella vuodesta 1997._NEWLINE_Vuonna 2009 avoimen ammattikorkeakoulun opintoja opiskeli 11 800 opiskelijaa.'